මීගමුව වෙරළ දිනෙන් දිනම දැඩි ලෙස අපවිත්‍ර වීමත්, නගර සභාව හෝ රජයේ කිසිදු ආයතනයක් මගින් පිරිසිදු කිරීමේ ක්‍රියාවලියක් සිදු නොකිරීමත් නිසා වෙරළට එන සංචාරකයින් ප්‍රමාණයද අඩුවෙමින් පවතින බව දක්නට ලැබේ. නගරයේ පිහිටි සමහර කානු පද්ධති වැල්ල හරහා මුහුදට සම්බන්ධ කර ඇති තැන්ද දක්නට ලැබේ. එම කානු දිගේ ගලා එන අපද්‍රව්‍ය සහිත ජලය වැල්ලේ ජලපොකුණු නිර්මාණය වී තිබේ. හෝටල් හිමියන් ප්‍රකාශ කරන්නේ වෙරළ පවිත්‍ර කිරීම් දිනපතා නගර සභාව මගින් සිදුකරනවා නම් තමන් ඒ සඳහා මුදලක් ගෙවීමට සූදානම් බවය. එවැනි හෝ වැඩපිළිවෙළක් වගකිව යුතු අංශවලින් සිදුනොවන්නේ නම් මීගමුව වෙරළ සංචාරකයින්ගෙන් තොර කලාපයක් බවට පත්වීම වැඩිදුරක නොවන බවද ඔවුහු ප්‍රකාශ කරති. මීගමුව - ලුවිස් පෙදෙසේ සංචාරක හෝටලයක් පවත්වාගෙන යන අයිවන් මාකස් පීරිස් මහතා මීගමුවේ සංචාරක ව්‍යාපාරයේ නිසි ප්‍රමිතිය ආරක්ෂා කර ගැනීමට වැඩි වෙහෙසක් දරන ව්‍යාපාරිකයෙකි. ඔහු පවසන්නේ මෙහි රැඳී සිට යළි සියරට බලා යන සංචාරකයින් තම ෆේස්බුක් ගිණුම් ඔස්සේ මීගමුව හා ශ්‍රී ලංකාව පිළිබඳ යහපත් ප්‍රතිචාර දක්වා ඇතත් අප්‍රසාදය පළකර ඇත්තේ වෙරළේ ඇති අපවිත්‍රතාව පිළිබඳව බවයි.
මිගමුව ලුවිස් හෝටලයේ අදිපති කවුරුන්ද?
අයිවන් මාකස් පීරිස් මහතා